2008 நவம்பர் 26-ம் தேதி கடல் மார்க்கமாக மும்பையில் நுழைந்த பாகிஸ்தானைச் சேர்ந்த பயங்கரவாதிகள், குண்டுகளை வீசியும், துப்பாக்கிச்சூடு நடத்தியும் தாக்குதலில் ஈடுபட்டார்கள். இதில் 150-க்கும் மேற்பட்டவர்கள் பலியானார்கள். இந்தத் தாக்குதலுக்குத் திட்டம் வகுத்துக் கொடுத்தவர் ஹபீஸ் சயீத். இவர் மீதானக் குற்றச்சாட்டுகளை பாகிஸ்தான் அரசு மறுத்து வந்தது. அமெரிக்கா உள்ளிட்ட சர்வதேச நாடுகளின் அழுத்தத்துக்குப் பிறகு பாகிஸ்தான் பணிந்தது. அமெரிக்க அரசு ஜவாத்-உத்-தவாவை சர்வதேச பயங்கரவாத இயக்கமாக அறிவித்தது. ஹபீஸ் சயீத்துக்கு ஒரு கோடி டாலர் விலையையும் அறிவித்தது.